MATTOLAY NGA CRISTIANO
Usu-usammu Kari tu Mapia i JW.ORG Contact Card?
Megafu ta aranni ngana i dakal nga ziga, mawag tu magapura tam ta pallayyagayya. (Pr 24:11, 12, 20) Moffunattam i totolay gukaban na pangusa ta contact card ira tapenu idirekta i atensiodda ta Uvovug na Dios anna ta website tam. Masingan ta card i code nga mangidirekta ta video nga Ngatta Gigiammuammu i Biblia? anna i imbitasion ta pakkiddaw tu aru paga nga informasion onu paggigiammu tu Biblia. Manaki na karuan nga alawatan i literatura tam ira ngem kayàda nga innan i website tam. Iddattam nakuan ira tu contact card. Ngem ariattam nakuan mangibattang tu contact card turi ira ta awan tu interesda.
Ta inaggaw nga aktibidadmu, awayyam mala i interes na tadday gukaban na simple nga pakkagi tu: “Egga laman i kayaku nga iyawa niko. Idirekta naka naw nga card ta website nga egga i libre tu informasion anna video-na ira meyannung ta nadduruma nga topiko.” (Jn 4:7) Megafu ta ari mabba tu dakal i card, kanayukka nga mangivulu tapenu egga i meyawamu ta tanakuan kada egga i tiansam.
war_Latn fij_Latn ilo_Latn ilo_Latn